GĨCUNJĨ GĨA 3
Ngai Akoragwo na Muoroto Ũrĩkũ Harĩ Andũ?
1. Ngai akoragwo na muoroto ũrĩkũ harĩ andũ?
NGAI akoragwo na muoroto mwega mũno harĩ andũ. Ombire mũthuri na mũtumia wa mbere, nĩo Adamu na Hawa, matũũrage mũgũnda-inĩ warĩ mũthaka. Muoroto wake warĩ magĩe ciana, matue thĩ yothe paradiso, na matungate nyamũ.
2. (a) Tũmenyaga atĩa atĩ Ngai nĩ akahingia muoroto wake? (b) Bibilia yugaga atĩa ũhoro wĩgiĩ gũtũũra tene na tene?
2 Hihi nĩ ũkuona ta kũrĩ hĩndĩ tũgatũũra thĩinĩ wa paradiso? Jehova atwĩraga ũũ: “Ti-itherũ niĩ nĩ niĩ njirĩire gwĩka ũguo, na ndirĩ hingo itakawĩka.” (Isaia 46:
3. Tondũ nĩ tũrũaraga na tũgakua-rĩ, kwahoteka wĩyũrie atĩa?
3 No ũmũthĩ andũ nĩ marũaraga na magakua, na kũndũ kũingĩ nĩ marũaga na makoragana. Ma nĩ atĩ, ũcio ndũngĩkorũo nĩguo warĩ muoroto wa Ngai. Kaĩ gwathire atĩa na gwathire ũguo nĩkĩ? Bibilia noyo tu ĩngĩhota gũtaarĩria.
THŨ YA NGAI
4, 5. (a) Nũ waririe na Hawa kũgerera nyoka mũgũnda-inĩ wa Edeni? (b) Mũndũ mwĩhokeku angĩgarũrũka atĩa atuĩke mũici?
4 Bibilia ĩtwĩraga atĩ Ngai nĩ akoragwo na thũ, nĩyo ĩtagwo “Mũcukani na Shaitani.” Shaitani aahũthĩrire nyoka kwarĩria Hawa thĩinĩ wa mũgũnda wa Edeni. (Kũguũrĩrio 12:9; Kĩambĩrĩria 3:1) Aatũmire yoneke ta arĩ yo yaragia.
5 Hihi Ngai nĩwe wombire Shaitani ũrĩa Mũcukani? Aca. Mũraika ũmwe warĩ kũrĩa igũrũ Ngai akĩũmba thĩ nĩ getha Adamu na Hawa matũũre kuo, nĩwe wagarũrũkire agĩtuĩka Mũcukani. (Ayubu 38:
6. Mũraika ũmwe aatuĩkire atĩa thũ ya Ngai?
6 Ũguo nĩguo gwathire harĩ mũraika ũcio wacokire gũtuĩka Shaitani. Thutha wa Jehova kũũmba Adamu na Hawa, aamerire magĩe ciana na ‘maiyũrie thĩ.’ (Kĩambĩrĩria 1:
7. (a) Adamu na Hawa maakuire nĩkĩ? (b) Nĩ kĩĩ gĩtũmaga tũkũre na tũkue?
7 Adamu na Hawa nĩ maagire gwathĩkĩra Ngai na makĩrĩa itunda rĩrĩa maakanĩtio. (Kĩambĩrĩria 2:17; 3:6) Nĩ meehĩirie Jehova, na thutha ũcio magĩkua o ta ũrĩa Jehova oigĩte. (Kĩambĩrĩria 3:
8, 9. (a) Shaitani eendaga Adamu na Hawa metĩkie ũndũ ũrĩkũ? (b) Jehova aagire kũũraga aremi acio o rĩo nĩkĩ?
8 Shaitani nĩ aambĩrĩirie ũremi kwerekera Jehova rĩrĩa aaheenereirie Adamu na Hawa maage gwathĩkĩra Ngai. Eendaga Adamu na Hawa metĩkie atĩ Jehova nĩ mũheenania, na mwathani mũũru ũrĩa ũtaamendagĩra maũndũ mega. Shaitani eendaga kuuga atĩ ti Ngai ũbatiĩ kwĩra andũ ũrĩa magĩrĩirũo nĩ gwĩka, na atĩ Adamu na Hawa nĩo maagĩrĩirũo gwĩtuĩra wega na ũũru. Jehova angĩekire atĩa? Nĩ angĩoragire aremi acio nĩguo aniine ũremi ũcio. No hihi ũndũ ũcio nĩ ũngĩonanirie atĩ Shaitani aarĩ mũheenania? Aca.
9 Nĩ ũndũ ũcio, Jehova ndoragire aremi acio o hĩndĩ ĩyo. Handũ ha ũguo, aaheire andũ ihinda meyathe. Ũndũ ũcio nĩ ũngĩonanirie wega atĩ Shaitani nĩ mũheenania na wonanie atĩ Jehova nĩ oĩ kĩrĩa gĩtwagĩrĩire. Nĩ tũkeruta makĩria ũhoro ũcio thĩinĩ wa Gĩcunjĩ gĩa 11. No wee wonaga atĩa itua rĩu Adamu na Hawa maatuire? Hihi nĩ maagĩrĩirũo gwĩtĩkia Shaitani na maremere Ngai? Kĩrĩa gĩothe maarĩ nakĩo nĩ Jehova wamaheete. Aamaheete muoyo mũkinyanĩru, kũndũ kwega gwa gũikara, na wĩra mwega maakenagĩra. No Shaitani, hatirĩ ũndũ o na ũmwe mwega aamekĩire. Korũo warĩ kuo hĩndĩ ĩyo-rĩ, ũngĩekire atĩa?
10. Nĩ itua rĩrĩkũ rĩa bata o ũmwe witũ abatiĩ gũtua?
10 Mahinda-inĩ maya, o mũndũ nĩ arabatara gũtua itua o ta ũrĩa Adamu na Hawa maabataraga gwĩka, na muoyo witũ wĩhocetie harĩ itua rĩu. No tũthuure gwathĩkĩra Jehova arĩ we Mwathani witũ na tuonanie atĩ Shaitani nĩ mũheenania, kana tũthuure kũrũmĩrĩra Shaitani. (Thaburi 73:28; thoma Thimo 27:11.) Ũmũthĩ no andũ anini mũno mathĩkagĩra Ngai. O na ti Ngai wathaga thĩ ĩno. Angĩgĩkorũo tiwe-rĩ, nũ ũkĩmĩathaga?
NŨ ŨTONGORAGIA THĨ?
11, 12. (a) Tũmenyaga ũndũ ũrĩkũ kuumana na kĩrĩa Shaitani erĩire Jesu? (b) Nĩ maandĩko marĩkũ monanagia atĩ Shaitani nĩwe wathaga thĩ?
11 Jesu nĩ aamenyaga nũ kũna ũtongoragia thĩ. Hĩndĩ ĩmwe, Shaitani nĩ ‘aamuonirie mothamaki mothe ma thĩ na riri wamo.’ Agĩcoka akĩmwĩra ũũ: “Maũndũ maya mothe nĩ ngũkũhe ũngĩndurĩria maru ũthathaiye.” (Mathayo 4:
12 No wĩyũrie ũũ: ‘Kũngĩhoteka atĩa Shaitani akorũo nĩwe wathaga thĩ? Na githĩ Jehova Ngai Mwene-Hinya-Wothe tiwe wombire igũrũ na thĩ?’ (Kũguũrĩrio 4:11) Hatarĩ nganja nĩwe waciũmbire, no Jesu oigire atĩ Shaitani nĩwe “mũnene wa thĩ ĩno.” (Johana 12:31; 14:30; 16:11) Mũtũmwo Paulo eetire Shaitani ũrĩa Mũcukani “ngai wa mũtabarĩre ũyũ wa maũndũ.” (2 Akorintho 4:3, 4) Nake mũtũmwo Johana aandĩkire atĩ “thĩ yothe ĩtongoragio nĩ ũrĩa mũru.”
THĨ YA SHAITANI ĨKAANINWO ATĨA?
13. Tũrabatara thĩ njerũ nĩkĩ?
13 Thĩ ĩno ĩrathiĩ o na mbere gũthũka. Kũrĩ na mbaara, ungumania, ũhinga, na ũhinya. O na andũ mangĩgeria atĩa matingĩhota kũniina mathĩna macio mothe. No kahinda gatarĩ kũraihu, Ngai nĩ ekũniina thĩ ĩno njũru hĩndĩ ya mbaara ya Hari–
14. Nũ Ngai athuurĩte atuĩke Mũthamaki wa Ũthamaki Wake? Bibilia yarathĩte atĩa igũrũ rĩgiĩ Jesu?
14 Jehova nĩ athuurĩte Jesu Kristo atuĩke Mũthamaki wa thirikari Yake ya igũrũ kana Ũthamaki Wake. Mĩaka ngiri nyingĩ mĩhĩtũku, Bibilia nĩ yarathĩte atĩ Jesu nĩ angĩgathana arĩ “Mũnene-wa-Thayũ,” na ĩkonania atĩ thirikari yake ĩngĩkehanda tene na tene. (Isaia 9:
THĨ NJERŨ ĨRĨ HAKUHĨ
15. “Thĩ njerũ” nĩ kĩĩ?
15 Bibilia ĩranĩire ũũ: “Nĩ twetereire igũrũ rĩerũ na thĩ njerũ, o kũrĩa gũgaatũũra ũthingu.” (2 Petero 3:13; Isaia 65:17) Rĩrĩa Bibilia ĩkwaria ũhoro wĩgiĩ “thĩ,” rĩmwe ĩkoragwo ĩkĩaria ũhoro wa andũ arĩa marĩ thĩinĩ wa thĩ. (Kĩambĩrĩria 11:1) Kwoguo, “thĩ njerũ” ĩrĩ na ũthingu nĩ andũ arĩa othe mathĩkagĩra Ngai na makarathimwo nĩwe.
16. Nĩ kĩheo kĩrĩkũ Ngai akahe arĩa magatũũra thĩinĩ wa thĩ njerũ, na twagĩrĩirũo gwĩka atĩa nĩguo tũkaaheo kĩheo kĩu?
16 Jesu eeranĩire atĩ arĩa othe magatũũra thĩinĩ wa thĩ njerũ ya Ngai nĩ makaheo “muoyo wa tene na tene.” (Mariko 10:30) Twagĩrĩirũo gwĩka atĩa nĩguo tũkaaheo kĩheo kĩu? Nĩguo wone macokio, thoma Johana 3:16 na 17:3. Reke rĩu tuone ũrĩa Bibilia yugaga igũrũ rĩgiĩ ũtũũro thĩinĩ wa Paradiso.
17, 18. Tũmenyaga atĩa atĩ nĩ gũgakorũo na thayũ na ũgitĩri thĩinĩ wa thĩ yothe?
17 Waganu, mbaara, wĩki-naĩ, na ũhinya nĩ igathira. Andũ othe aganu nĩ makaniinwo. (Thaburi 37:10, 11) Ngai nĩ akaniina “mbaara nginya o gĩturi gĩa thĩ.” (Thaburi 46:9; Isaia 2:4) Thĩ ĩgakorũo ĩiyũire andũ arĩa mendete Ngai na mamwathĩkagĩra. Gũgakorũo na thayũ tene na tene.
18 Andũ a Jehova magakorũo na ũgitĩri. Mahinda-inĩ ma Bibilia, rĩrĩa Aisiraeli maathĩkagĩra Ngai, maakoragwo na ũgitĩri tondũ nĩ aamagitagĩra. (Maũndũ ma Alawii 25:
19. Tũngĩkorũo na ma atĩa atĩ nĩ gũgakorũo na irio nyingĩ thĩinĩ wa thĩ njerũ?
19 Gũgakorũo na irio nyingĩ. Bibilia yugaga ũũ: “Bũrũri ũrogĩaga na bũthi wa ngano nginya o irĩma igũrũ.” (Thaburi 72:16) Jehova ‘Ngai witũ nĩ agatũrathima, na thĩ nĩ ĩkaruta uumithio wayo.’
20. Tũmenyaga atĩa atĩ thĩ nĩ ĩgatuĩka paradiso?
20 Thĩ yothe nĩ ĩgatuĩka paradiso. Andũ magakorũo na nyũmba njega na mĩgũnda mĩthaka. (Thoma Isaia 65:
21. Tũmenyaga atĩa atĩ nĩ gũgakorũo na thayũ gatagatĩ ka andũ na nyamũ?
21 Nĩ gũgakorũo na thayũ gatagatĩ ka andũ na nyamũ. Nyamũ itikageraga andũ ngero. Twana tũtigetigĩraga nginya tũrĩ hakuhĩ na nyamũ iria ikoragwo irĩ njũru ũmũthĩ.
22. Jesu agekĩra atĩa arĩa othe arũaru?
22 Mĩrimũ nĩ ĩgathira. Jesu nĩ aahonirie andũ aingĩ rĩrĩa aarĩ gũkũ thĩ. (Mathayo 9:35; Mariko 1:
23. Arĩa makuĩte marĩ na kĩĩrĩgĩrĩro kĩrĩkũ?
23 Arĩa makuĩte nĩ magacokio muoyo. Ngai nĩ eranĩire atĩ nĩ akariũkia andũ milioni nyingĩ arĩa makuĩte. “Nĩ gũkaariũkio andũ arĩa athingu na arĩa matarĩ athingu.”
24. Ũiguaga atĩa igũrũ rĩgiĩ gũtũũra thĩinĩ wa Paradiso?
24 Ithuothe tũrĩ na mweke wa gũthuura. No tũthuure kwĩruta igũrũ rĩgiĩ Jehova na tũmũtungatĩre, kana tũthuure gwĩka ũrĩa tũkwenda. Tũngĩthuura gũtungatĩra Jehova no tũkorũo na ũtũũro mwega mahinda mokĩte. Rĩrĩa mũndũ ũmwe eerire Jesu akaamũririkana thutha wa gũkua, Jesu aamwĩrire ũũ: “Nĩ ũgaakorũo hamwe na niĩ thĩinĩ wa Paradiso.” (Luka 23:43) Reke rĩu twĩrute ũhoro makĩria wĩgiĩ Jesu Kristo na ũrĩa agaatũma ciĩranĩro cia Ngai ihinge.
kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn